Кристина Сидорова: В доклада за работата на КПКОНПИ няма и дума за Апартаментгейт и Терасагейт | glasove.com Новини Гласове
28.05.2020 12:20 480 преглеждания 3 коментар/а
„Още преди 2 години парламентарната група на „БСП за България” прогнозира, че КПКОНПИ няма да се справи с един от най-големите проблеми на българското общество, а именно – корупцията. Припомням, че в началото на тази година Трансперънси интернешъл постави България на 74-то място по индекс на корупция – това ни отвежда на дъното на Европейският съюз.” Това заяви народният представител от „БСП за България” Кристина Сидорова. Тя допълни, че миналата седмица, в своя препоръка Съветът на Европейския съюз относно Националната програма за реформи България 2020 заяви, че в България все още няма присъди по дела за корупция по високите етажи на властта. Сидорова отбеляза, че това е поредното доказателство, че правителството няма напредък в борбата с корупцията.
„Спомена се няколко пъти, че, видите ли, единствената критика на БСП към Закона за КПКОНПИ е кой назначава председателя на комисията. Това е една от критиките ни. Но ние концептуално се противопоставихме на идеята да се сливат органи, работещи по различни процедури, и представихме друг вариант, в който този орган, не само че беше оглавяван по друг начин, но да има други цели, други функции, други правомощия.
А именно – да се създаде нов, стегнат орган, който да разследва корупцията по високите етажи и да се бори за постигането на осъдителни присъди в рамките на наказателния процес." Това каза Крум Зарков, зам.-председател на ПГ на „БСП за България“, от парламентарната трибуна. По неговите думи в това се е състояла и основата на критиката на БСП към закона и към органа, който трябва да го изпълнява, докато въпросът - кой назначава нейния председател, е бил предмет на друг дебат, имащ отношение към независимостта на комисията – доколко тя трябва да бъде независима от управляващите. „Затова този доклад е важен всяка година – за да поставим някои елементи на разсъждение и да видим кои неща могат да бъдат подобрени и как“, посочи Зарков и призова да не се подценява дебатът по съществото на различните видове борба с корупцията. "Ние все още твърдим, че корупцията се бори и чрез Наказателния кодекс", каза Зарков.
задунајска уфса с евразијски манталитет на 28.05.2020 в 12:49
предполагам, в доклада е пълно с информација за Барцелонагејт и затова не е споменато от т.н. опозиција? Или може би пак бъркам? Как ли е времето в Барцелона, пријатно и секси? Тија тъпанари от ГЕРБ и всја осталнаја сволоч, които се пишат антикомунисти, зорлем ште докарат бесепарите да управлјават.
НОЩ на 28.05.2020 в 13:26
КАКЪВ КПКОНПИ?- САМО ЗА ПРЕСЛЕДВАНЕ НА ИНАКОМИСЛЕЩИТЕ Е!
БСП прогнозира на 28.05.2020 в 14:12
Като социологическа агенция или като статистически институт, или като нещо което се прави на опозиция?